
ŠAKIŲ RAJONO SAVIVALDYBĖS TARYBA

SPRENDIMAS

DĖL RAJONO SAVIVALDYBĖS ADMINISTRACIJOS DIREKTORIAUS ATLEIDIMO IŠ PAREIGŲ IR PAVEDIMO DIREKTORIUI LAIKINAI EITI PAREIGAS

 

2011 m. balandžio 12 d. Nr. T-1
Šakiai

Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 13 str. 3 d. 1 p. 16 str. 2 d. 9 p., 29 str. 6 d., Darbo kodekso (Žin., 2002, Nr.64-2569) 177 str. 2 d.,  n u s p r e n d ž i a : 

1. Atleisti Juozą Puodžiukaitį iš rajono savivaldybės administracijos direktoriaus pareigų pagal Lietuvos Respublikos valstybės tarnybos įstatymo 44 str. 1 d. 6 p. (baigiasi politinio (asmeninio) pasitikėjimo valstybės tarnautoją į pareigas priėmusio valstybės politiko ar kolegialios institucijos įgaliojimai), išmokant kompensaciją už nepanaudotas atostogas  28 kalendorines dienas ir 2 dviejų mėnesių jo vidutinio darbo užmokesčio dydžio išeitinę išmoką, išmokant per 2 mėnesius lygiomis dalimis kas mėnesį, jam nepradėjus eiti pareigų valstybės tarnyboje.

2. Pavesti Juozui Puodžiukaičiui eiti administracijos direktoriaus pareigas tol, kol įstatymų nustatyta tvarka bus paskirtas administracijos direktorius naujai kadencijai.
     
3. Konstatuoti, jog šis sprendimas gali būti skundžiamas Lietuvos Respublikos administracinių bylų teisenos įstatymo (Žin., 1999, Nr.13-308; 2000, Nr.85-2566) nustatyta tvarka.
Savivaldybės rinkimų komisijos pirmininkė                         
               Jūratė Šneideraitienė

